paragraph_text: Necarinske barijere u trgovini podrazumijevaju, u najširem smislu, sve one mjere koje se ne vezuju za uvoz ili izvoz robe, tj. za carine. Ekonomisti koji promatraju nesmetano obavljanje međunarodne trgovine preko nacionalnih granica, sasvim je svejedno da li će ih se nazivati barijerama, preprekama ili poremećajima trgovine, ali trgovinski pregovarači najčešće koriste termin “mjere”, jer ga promatraju najneutralnijim. Navedena neutralnost u Svjetskoj trgovinskoj organizaciji i UNCTAD-u posebice je bitna, jer svaka od takvih mjera može da se javi kao osjetljiv predmet procjene usaglasnosti s pravilima i, u krajnjem slučaju, arbitriranja u organu za rješavanje sporova.